নিৰ্বাচনৰ দিন ওচৰ চাপি অহাৰ লগে লগে সঘনাই পট পৰিৱৰ্তন হ'বলৈ ধৰিছে অসমৰ অন্যতম গুৰুত্বপূৰ্ণ সংসদীয় সমষ্টি কোকৰাঝাৰৰ ৰাজনীতি। সমষ্টিটোৰ বি পি এফ দলৰ ৪২ গৰাকী সদস্য তথা কৰ্মীয়ে দলত্যাগ কৰি আজি ৰাজহুৱাভাৱে য়ু পি পি এলত যোগদান কৰে।
বি পি এফ দলৰ প্ৰতি মুকলি বিষোদগাৰ প্ৰকাশ কৰি উক্ত নেতা-কৰ্মীসকলে বি টি এ ডিৰ অন্যতম শক্তিশালী ৰাজনৈতিক দল য়ু পি পি এলত চামিল হয়।
কোকৰাঝাৰৰ বড়ো আধাবাৰীত আয়োজিত এক যোগদান কাৰ্যসূচীত য়ু পি পি এলৰ উপ সভাপতি প্ৰতিভা ব্ৰহ্ম, য়ুনাইটেড মুছলিম মাইন'ৰিটি কাউন্সিল (য়ু এম এম চি)ৰ অধ্যক্ষ ম. য়ুছুফ আলী আৰু দলটোৰ বহুতো শীৰ্ষ পৰ্যায়ৰ নেতাৰ উপস্থিতিত বি পি এফৰ কৰ্মীসকলে যোগদান কৰে।
উল্লেখ্য যে কোকৰাঝাৰ সমষ্টিত এতিয়া ব্যাপক ৰূপত চলিছে প্ৰচাৰ অভিযান। প্ৰত্যেক গৰাকী প্ৰাৰ্থীয়ে জনসভাৰ লগতে বিশাল ৰেলী আয়োজন কৰি ভোটাৰ ৰাইজক আকৰ্ষিত কৰাত ব্যস্ত হৈ পৰিছে। কোনোবাই যদি কোকৰাঝাৰৰ দীৰ্ঘদিনীয়া সমস্যা সমাধান কৰাৰ প্ৰতিশ্ৰুতি দিছে কোনোবাই আকৌ উন্নয়নৰ প্ৰতিশ্ৰুতিৰে নিৰ্বাচনী বৈতৰণী পাৰ হোৱাৰ পৰিকল্পনা ৰচিছে।
উল্লেখ্য যে তৃতীয় পৰ্যায়ত অনুষ্ঠিত হ'ব লগীয়া কোকৰাঝাৰ সমষ্টিত অহা ২৩ এপ্ৰিলত ভোটগ্ৰহণ অনুষ্ঠিত হ'ব।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
